Flutningsmiðlari ákveður fjárhæð ábyrgðar sem jafnframt er hámark þeirrar fjárhæðar aðflutningsgjalda sem gjaldfrestur er veittur á innan hvers uppgjörstímabils , sbr. 9. gr . Telji tollstjóri ábyrgðarfjárhæð ófullnægjandi má hann ákveða lágmark hennar . Ábyrgð skal vera ótímabundin og uppsegjanleg af hálfu ábyrgðaraðila með ábyrgðarbréfi til viðkomandi tollstjóra . Uppsögn ábyrgðar tekur ekki gildi fyrr en tollstjóri hefur staðfest skriflega að henni hafi verið veitt viðtaka . Uppsögn breytir hvorki ábyrgð varðandi aðflutningsgjöld sem greiðslufrestur hefur verið veittur á fyrir gildistöku ábyrgðar né ábyrgð á greiðslu dráttarvaxta viðurlaga eða annars kostnaðar . Eftir gildistöku uppsagnar ábyrgðar er tollstjóra óheimilt að tollafgreiða hraðsendingar til viðkomandi flutningsmiðlara samkvæmt reglugerð þessari . Við afhendingu hraðsendinga skal flutningsmiðlari afhenda tollgæslunni flugfarmbréf svo og undirfarmskrá þar sem m.a. skal veita upplýsingar um verðmæti , tegund og þyngd vöru . Ríkistollstjóri getur sett nánari fyrirmæli um gerð eyðublaðs fyrir undirfarmskrá og frekari upplýsingar sem þar skulu veittar . Ákvæði tollalaga nr. 55 / 1987 , með áorðnum breytingum , m.a. um aðflutnigsskýrslur og aðrar skýrslugjafir gilda eftir því sem við getur átt um eyðublaðið og upplýsingar sem þar eru veittar . Vanti ofangreind tollskjöl eða þeim er í einhverju ábótavant með tilliti til hraðsendingarinnar í heild eða að hluta getur tollgæslan neitað um afhendingu á þeim hluta sendingarinnar sem ábótavant er þar til úr hefur verið bætt , enda sé það gert innan viðkomandi uppgjörstímabils , sbr. 9. gr . Að uppgjörstíma liðnum verður viðkomandi sending að hafa hlotið fullnaðarafgreiðslu áður en afhending er heimiluð . Flutningsmiðlari skal við fullnaðartollafgreiðslu skila þeim tollstjóra , sem leyfi veitti samkvæmt 3. gr. , aðflutningsskýrslu ásamt viðkomandi vörureikningum og öðrum tollskjölum innan 16 daga frá lokum uppgjörstímabils , sbr. 9. gr. , og standa honum skil á álögðum aðflutningsgjöldum , sbr. 9. gr. 9. gr. reglugerðarinnar orðist svo : Uppgjörstímabil vegna hraðsendinga skal vera einn mánuður . Gjalddagi vegna hraðsendinga sem afhentar hafa verið innan hvers uppgjörstímabils skal vera síðasti dagur næsta mánaðar eftir lok uppgjörstímabils eða næsti virki dagur þar á eftir beri hann upp á helgidag eða almennan frídag . Reglugerð þessi er sett samkvæmt heimild í 6 , og 148. gr. tollalaga nr. 55 / 1987 til að öðlast gildi þegar í stað .